Document ID: /roh_data/filtered/swiss_laws_in_ROHinterleaved.jsonl.gz/107973

This text was translated from DE into Rumantsch Grischun.

Die Daten der Tierverkehrsdatenbank nach Artikel 45b des Tierseuchengesetzes vom 1. Juli 1966 (TSG) können für den Vollzug agrarpolitischer Massnahmen bearbeitet werden. Der Bundesrat regelt, welche Daten bearbeitet werden können.

Las datas da la banca da datas davart il traffic d’animals tenor l’artitgel 45b da la Lescha dal 1. da fanadur 1966 davart epidemias d’animals (LFE) pon vegnir elavuradas per l’execuziun da mesiras da la politica agrara. Il Cussegl federal regla, tge datas che pon vegnir elavuradas.